
Trajnues/e – Aftësi Dixhitale për Akses në Shërbime Publike dhe Punësim
	Titulli i projektit
	MOBILIZE – Mobile Outreach and Skills Activation for NEET Youth in Remote Communities

	Pozicioni
	Trajnues/e për Aftësi Dixhitale për Akses në Shërbime Publike dhe Punësim

	Lloji i kontratës
	Kontratëshërbimi – 5 ditëpune (pergatitjadhezhvillimiitrajnimit)

	Zona e zbatimit
	Tiranë, Vlorë, Shkodër



Informacion i përgjithshëm mbi organizatën:
Themeluar në vitin 2011, Instituti i Kulturës Rome në Shqipëri (IRCA) është një OSHC rome e cila qëndron për një shoqëri multi-etnike dhe gjithëpërfshirëse që bazohet në parimet universale të të drejtave të njeriut dhe barazisë.
Misioni i organizatës është të mundësojë një zhvillim të barabartë dhe të qëndrueshëm të komuniteteve rome nëpërmjet avokimit, mobilizimit, fuqizimit, bashkëpunimit, hulumtimit të orientuar drejt politikave, veprimit dhe kërkimit pjesëmarrës, si dhe pjesëmarrjes së barabartë në proceset demokratike, akses të barabartë në të drejta dhe shërbime dhe promovim të kulturës dhe identitetit rom.
Informacion rreth projektit:
Projekti MOBILIZE – Mobile Outreach and Skills Activation for NEET Youth in Remote Communities zbatohet nga Instituti i Kulturës Rome në Shqipëri (IRCA), në partneritet me Fondacionin Shqiptar për të Drejtat e Personave me Aftësi të Kufizuara (ADRF), në kuadër të projektit “BE për Rininë”, financuar nga Bashkimi Evropian dhe zbatuar nga PNUD dhe UNICEF në Shqipëri, në bashkëpunim me Agjencinë Kombëtare të Punësimit dhe Aftësive dhe Agjencinë Kombëtare të Rinisë, nën koordinimin e Ministrisë së Ekonomisë dhe Inovacionit.
Qëllimi i projektit është të zgjerojë aksesin në shërbimet e Garancisë Rinore për të rinjtë NEET (15–29 vjeç) që janë të vështirë për t’u arritur, në komunitetet e largëta dhe të nënpërfaqësuara në Tiranë, Vlorë dhe Shkodër, përmes ekipeve lëvizëse të angazhimit në terren, të cilat ofrojnë shërbime gjithëpërfshirëse dhe të personalizuara para-përgatitore dhe përgatitore.
Qëllimi i shërbimit:
IRCA kërkon të angazhojë një Trajnues/e për realizimin e sesionit “Aftësi Dixhitale për Akses në Shërbime Publike dhe Punësim (Digital Skills for Access to Public Services and Employment)”, me fokus të rinjtë NEET me nivel të ulët të aftësive dixhitale. Trajnuesi/ja do të zhvillojë tre sesione trajnimi, nga një në Tiranë, Vlorë dhe Shkodër, me kohëzgjatje 6 orë secili dhe me 15–20 pjesëmarrës për sesion.
[bookmark: _GoBack]Sesioni do të zhvillojë kompetencat thelbësore dixhitale që u nevojiten të rinjve për të aksesuar shërbimet publike dhe mundësitë e punësimit. Përmes demonstrimeve, ushtrimeve praktike dhe skenarëve realë, pjesëmarrësit do të praktikojnë përdorimin e email-it, aksesin në shërbimet publike elektronike, plotësimin e formularëve online, kërkimin e punës në internet dhe ndërveprimin me platformat dixhitale të Agjencisë Kombëtare të Punësimit dhe Aftësive (AKPA/NAES) dhe Garancisë Rinore.
Detyrat dhe përgjegjësitë:
Nën mbështetjen dhe supervizimin e ekipit koordinues të projektit, Trajnuesi/ja do të ketë këto përgjegjësi:
Përgatit metodologjinë, agjendën dhe materialet e trajnimit, të përshtatura për profilin, nivelin e ulët të aftësive dixhitale dhe nevojat e të rinjve NEET;
Zhvillon 3 sesione trajnimi njëditore (6 orë secili), respektivisht në Tiranë, Vlorë dhe Shkodër, me 15–20 pjesëmarrës për sesion;
Trajton në mënyrë praktike përdorimin bazë të email-it, përfshirë krijimin/përdorimin e një adrese email, dërgimin dhe marrjen e mesazheve dhe bashkëngjitjen e dokumenteve;
Udhëzon pjesëmarrësit për aksesin dhe përdorimin bazë të shërbimeve publike elektronike, duke demonstruar hapat kryesorë për orientimin dhe përdorimin e tyre;
Zhvillon ushtrime praktike për plotësimin dhe dorëzimin e formularëve online, duke ndihmuar pjesëmarrësit të kuptojnë fushat, udhëzimet dhe informacionin e kërkuar;
Forcon aftësitë për kërkimin bazë të punës online, përfshirë kërkimin e vendeve të lira të punës, leximin e njoftimeve dhe përdorimin e mjeteve bazë dixhitale për aplikim;
Udhëzon dhe demonstron ndërveprimin me platformat dixhitale të Agjencisë Kombëtare të Punësimit dhe Aftësive (AKPA/NAES) dhe Garancisë Rinore, në funksion të aksesit në shërbime dhe mundësi punësimi;
Përdor metoda interaktive dhe praktike, si demonstrime hap pas hapi, ushtrime individuale dhe në çifte, simulime të plotësimit të formularëve dhe kërkimit të punës online;
Siguron një mjedis të sigurt, respektues, jo-diskriminues dhe të përshtatshëm për pjesëmarrës me nivel të ulët të aftësive dixhitale, duke ofruar mbështetje të qartë dhe të kuptueshme gjatë ushtrimeve;
Bashkëpunon me ekipin e projektit për organizimin, dokumentimin dhe vlerësimin e sesioneve dhe dorëzon materialet finale të trajnimit dhe një raport të shkurtër përmbledhës mbi realizimin e sesioneve, pjesëmarrjen, aftësitë e trajtuara, vështirësitë e hasura dhe rekomandimet.
Trajnuesi/ja është përgjegjës/e për respektimin e standardeve profesionale dhe etike, si dhe të politikave dhe procedurave të IRCA-s gjatë gjithë angazhimit.
Rezultatet / produktet e pritshme:
Agjendë dhe metodologji e detajuar për sesionin 6-orësh;
Materiale trajnimi/prezantime, udhëzues të thjeshtë hap pas hapi dhe ushtrime praktike dixhitale të përshtatura për grupin e synuar;
Tre sesione trajnimi të realizuara në Tiranë, Vlorë dhe Shkodër, me 15–20 të rinj NEET për sesion;
Raport i shkurtër përfundimtar mbi realizimin e trajnimevedherekomandimetkryesore.
Vlerësimi i nivelit të njohurive dhe aftësive dixhitale të pjesëmarrësve para dhe pas trajnimit (pre-test dhe post-test), me qëllim matjen e ndryshimit/përmirësimit në kompetencat e trajtuara gjatë sesionit.
Kualifikimet dhe eksperienca:
Diplomë universitare në teknologji informacioni, edukim, shkenca sociale, administrim publik ose fusha të ngjashme;
Minimum 3 vite eksperiencë relevante në trajnime, edukim joformal, aftësi dixhitale, orientim për punësim ose punë me të rinjtë/grupet vulnerabël;
Përvojë e dëshmuar në punën me komunitetet rome dhe egjiptiane dhe/ose grupe të margjinalizuara përbën avantazh të rëndësishëm;
Njohuri praktike mbi përdorimin e email-it, shërbimet publike elektronike, formularët online, kërkimin e punës në internet dhe platformat dixhitale të punësimit;
Aftësi të mira fasilitimi, komunikimi dhe menaxhimi të dinamikave të grupit;
Aftësi për të përdorur metoda praktike, pjesëmarrëse dhe të përshtatura për të rinjtë NEET me nivel të ulët të aftësive dixhitale, përfshirë demonstrime hap pas hapi dhe ushtrime të drejtpërdrejta;
Eksperiencë e mëparshme në projekte të organizatave të shoqërisë civile dhe/ose programe të aftësimit dixhital, punësimit apo Garancisë Rinore përbën avantazh;
Të kuptojë dhe të jetë në përputhje me misionin dhe qëllimin e IRCA.
Kohëzgjatja dhe vendi i angazhimit:
Kontrata do të jetë kontratë shërbimi për gjithsej 5 ditëpune(pergatitjadhezhvillimiitrajnimit)tëcilatpërfshijnë përgatitjen e metodologjisë, agjendës dhe materialeve të trajnimit, si dhe zhvillimin e tre sesioneve njëditore të trajnimit në Tiranë, Vlorë dhe Shkodër. Trajnimet do të zhvillohen në Tiranë, Vlorë dhe Shkodër, nga një ditë trajnimi (6 orë) në secilën zonë, sipas kalendarit të dakordësuar me ekipin e projektit.
Procedura e aplikimit:
Personat e interesuar duhet të dërgojnë brenda datës 25 Shtator 2026, në adresën e e-mailit: prokurime.irca@gmail.com ose fizikisht pranë zyrave të IRCA dokumentet si më poshtë:
një kopje të jetëshkrimit profesional (CV);
një letër interesi;
ofertë financiare për angazhimin e kërkuar
Deklarata e Konfliktit te Interesit.


Kriteret e vlerësimit
Aplikimet do të vlerësohen bazuar tek kriteret e mëposhtme:
	Kriteret e vlerësimit
	Vlera në %

	Edukimi dhe kualifikimet
	30%

	Eksperiencat e mëparshme relevante
	40%

	Oferta financiare
	30%



Vetëm kandidatët që ftohen për intervistë do të njoftohen për vendimin e përzgjedhjes. Instituti i Kulturës Rome në Shqipëri – IRCA rezervon të drejtën të mos informojë kandidatët e refuzuar për arsyet e refuzimit të tyre.
Shënime të rëndësishme:
Të gjithë personat e përfshirë në programet e IRCA, duke përfshirë stafin e brendshëm, stafin e jashtëm, ekspertët, kontraktorët, vullnetarët dhe mbështetësit, janë të detyruar të respektojnë politikat e mbrojtjes së fëmijëve, masat kundër abuzimit dhe shfrytëzimit seksual, rregulloret e brendshme të IRCA-s, kodin e sjelljes, si dhe legjislacionin në fuqi për mbrojtjen e fëmijëve. Gjithashtu, ata duhet të jenë të informuar dhe të zbatojnë çdo dokument tjetër të rëndësishëm në këtë fushë.
Të gjithë individët që angazhohen në marrëdhënie bashkëpunimi me IRCA nënshkruajnë kontratat përkatëse dhe politikat e IRCA-s, të cilat përshkruajnë të drejtat dhe përgjegjësitë e secilës palë.
IRCA është një organizatë e bazuar në vlerat e meritokracisë. Çdo ndërhyrje në procesin e përzgjedhjes çon në skualifikimin e menjëhershëm të kandidatëve.
IRCA ka politika që dënojnë çdo formë abuzimi apo diskriminimi për shkak të moshës, gjinisë, përkatësisë etnike, orientimit seksual, etj.

